CELEX: 62014CN0548
Language: et
Date: 2014-11-28 00:00:00
Title: Kohtuasi C-548/14 P: Arnoldo Mondadori Editore SpA 28. novembril 2014 esitatud apellatsioonkaebus Üldkohtu (viies koda) 26. septembri 2014. aasta otsuse peale kohtuasjas T-490/12: Arnoldo Mondadori Editore SpA versus Siseturu Ühtlustamise Amet (kaubamärgid ja tööstusdisainilahendused)

2.3.2015   
            
            
               ET
            
            
               Euroopa Liidu Teataja
            
            
               C 73/10
            
         
      Arnoldo Mondadori Editore SpA 28. novembril 2014 esitatud apellatsioonkaebus Üldkohtu (viies koda) 26. septembri 2014. aasta otsuse peale kohtuasjas T-490/12: Arnoldo Mondadori Editore SpA versus Siseturu Ühtlustamise Amet (kaubamärgid ja tööstusdisainilahendused)
      (Kohtuasi C-548/14 P)
      (2015/C 073/16)
      Kohtumenetluse keel: inglise
      
         Pooled
      
      
         Apellant: Arnoldo Mondadori Editore SpA (esindajad: avvocato G. Dragotti, avvocato R. Valenti, avvocato S. Balice, avvocato E. Varese)
      
         Teised menetlusosalised: Siseturu Ühtlustamise Amet (kaubamärgid ja tööstusdisainilahendused), Grazia Equity GmbH
      
         Apellandi nõuded
      
      
                  —
               
               
                  tühistada vaidlustatud otsuse punktid 25–33 ja 68–83 kõigil apellatsioonkaebuses esitatud põhjustel;
               
            
                  —
               
               
                  rahuldada apellandi hagi apellatsioonikoja otsuse peale või teise võimalusena saata asi tagasi Üldkohtule uue otsuse tegemiseks, ja
               
            
                  —
               
               
                  jätta apellandi kulud nii esimeses astmes kui ka apellatsioonimenetluses Siseturu Ühtlustamise Ameti kanda.
               
            
         Väited ja peamised argumendid
      
      Apellandi väitel tuleb vaidlustatud otsus osaliselt tühistada järgmistel põhjustel:
      
                  A.
               
               
                  Üldkohus kohaldas valesti õigusnormi, kui ta välistas nõukogu määruse (EÜ) nr 207/2009 (1) artikli 8 lõike 1 punkti b kohaldamise, jättes arvestamata Euroopa Kohtu praktikaga kaupade ja teenuste vastastiku teineteise täiendamise ja vastastikuse sõltuvuse põhimõtte kohta; samuti jättis Üldkohus vähemalt vastastikuse täiendamise mõistega seoses arvestamata Arnoldo Mondadori Editore SpA poolt asjaomaste kaupade ja teenuste sarnasuse kohta kohtule esitatud faktiliste asjaolude ja tõenditega või moonutas neid.
               
            
                  B.
               
               
                  Üldkohus rikkus määruse (EÜ) nr 207/2009 artikli 8 lõiget 5 järgmistel põhjustel:
                  
                              i.
                           
                           
                              Üldkohus kohaldas valesti õigusnormi, lugedes Arnoldo Mondadori Editore SpA kaubamärgi eriti mainekaks, mis ei ole nõutav määruse (EÜ) nr 207/2009 artikli 8 lõikes 5 ette nähtud kõrgendatud kaitse kohaldamiseks; lisaks sellele ei järginud Üldkohus Euroopa Kohtu praktikast tulenevaid kaubamärgi maine hindamise tingimusi.
                           
                        
                              ii.
                           
                           
                              Üldkohus kohaldas valesti õigusnormi, välistades asjaomaste asjaolude (eelkõige asjaomaste kaupade ja teenuste olemus, asjaomane avalikkus, varasema kaubamärgi eriline mainekus, varasema kaubamärgi eristusvõime tugevus) hindamise tulemusel kaubamärkide vahelise seose, mis ei ole kooskõlas määruse (EÜ) nr 207/2009 artikli 8 lõike 5 kohaldamist käsitlevast Euroopa Kohtu praktikast tulenevate tingimustega; samuti eksis Üldkohus, tuvastades asjaomaste kaubamärkide segiajamise tõenäosuse, mis ei ole määruse (EÜ) nr 207/2009 artikli 8 lõike 5 kohaldamiseks nõutav.
                           
                        
                              iii.
                           
                           
                              Üldkohus kohaldas valesti õigusnormi, keeldudes määruse (EÜ) nr 207/2009 artikli 8 lõike 5 kohaldamisest, ilma et oleks kaalunud, kas taotletav tähis võib kasutada ära või kahjustada varasemat mainekat kaubamärki.
                           
                        
            
         (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (ELT L 78, lk 1).